**Обавештење о закљученим уговорима и њиховој реализацији у циљу спровођења мере утврђене Планом интегритета за период - прва 4 месеца 2023. године**

На основу Закона о јавним набавкама („Службени гласник РС“, број 91/2019), у наведеном периоду, спроведен је један поступак јавне набавке путем Портала јавних набавки, за набавку услуге која је планирана Планом јавних набавки за 2023. годину и закључен уговор са изабраним понуђачем.

На основу закључених Оквирних споразума за набавке за које је поступак централизоване јавне набавке спровела Управа за заједничке послове републичких органа Републике Србије, у наведеном периоду закључено је 5 уговора.

На основу члана 27. став 1. тачка 1) Закона о јавним набавкама, спроведено је 7 поступака за набавке које су планиране Интерним планом набавки за 2023. годину, на које се не примењује Закон о јавним набавкама. Након спроведеног поступка за сваку набавку појединачно, закључени су уговори са изабраним понуђачима.

На основу члана 12. став 1. тачка 11) Закона о јавним набавкама закључен је један уговор, за набавку која је планирана у Интерном плану набавки за 2023. годину, на коју се не примењују одредбе Закона о јавним набавкама.

У наведеном периоду, за закључене уговоре није било проблема, рекламација и примедби у вези реализације закључених уговора.